Natuurlike weiding: Dit bestaan uit 50% leegteveld en 50% ranteveld en het 'n drakrag van 18ha/GVE. Dit is bedek met uitstekende Karooveld en het 'n groot verskeienheid grassoorte. Die weiding is geskik vir beeste, skape, bokke en wild. Die eienaar beskou die plaas as die mooiste in die Karoo ("Room van die Karoo") met die rivier wat in die middel van die plaas deur loop en sy groot verskeidenheid smaaklike plante vir weiding. Die rivier plantegroei verhoog die plaas se drakrag.